แฟนผมฉีดยาคุมมา6ปีแล้ว ไม่มีผระจำเดือนมาเลย อยูดีๆมีเลือดออกคล้ายประจำเดือน จะเป็นอะไรไหมครับ ผิดปกติหรือป่าวครับ
สวัสดีค่ะ การฉีดยาคุมกำเนิดชนิดที่ฉีดทุก 3 เดือน เมื่อฉีดต่อเนื่องไปนานๆ มักทำให้ประจำเดือนขาดหายไป เพราะผลของฮอร์โมน จะไปทำให้เยื่อบุโพรงมดลูกฝ่อบางลง ซึ่งก็ไม่ได้อันตรายแต่อย่างใดสำหรับการมีเลือดออกหลังจากที่ไม่มีมานานนั้น อาจเกิดในช่วงใกล้ครบกำหนดที่จะถึงการฉีดยาคุมเข็มถัดไปได้ เพราะฮอร์โมนที่อาจลดลง ทำให้เยื่อบุโพรงมดลูกมีการเพิ่มความหนาและหลุดลอกออกมาได้ แนะนำควรสังเกตอาการไปก่อน หากเลือดที่ออกมีปริมาณไม่มาก ไม่มีปวดท้อง ไม่มีตกขาวที่ผิดปกติ ก็ยังไม่จำเป็นต้องทำอะไร แต่หากเลือดที่ออกมีแนวโน้มออกมากขึ้นเรื่อยๆ หรือมีปวดท้องมาก หรือมีตกขาวที่ผิดปกติ แสดงว่าอาจเกิดจากสาเหตุอื่น เช่น เกิดการตั้งครรภ์แล้วมีภาวะแท้งเกิดขึ้น มีมดลูกอักเสบ เป็นต้น ซึ่งหากมีอาการเช่นนี้ ก็ควรไปพบสูติ-นรีแพทย์ค่ะ